
Wielebnemu Duchowieństwu Dyecezyi Naszej 


Pozdrowienie od Pana naszego Jezusa Chrystusa. 


Toczy się przed Stolicą Św. proces kanoniczny błogosławionego Jana de Rossi, ka» 
nonika jednéj z kollegiat Rzymskich. Doszedł ten proces szczęśliwie do ostatnich swych 
formalności i Ojciec św. Leon XIII. zatwierdziwszy przed niedawnym czasem dwa cuda 
dokonane przez Boga za wezwaniem błogosławionego, oświadczył, że jest gotów przystąpić 
w przyszłym roku do uroczystćj kanonizacyi, jeżeli Postulatorya dostarczy, jako tego 
wymaga ustalone prawo, potrzebne do pokrycia jej kosztów fundusze. 

Rzeczowe koszta są bardzo znaczne a Postulatorya jest bardzo biedna, Postanowiono 
więc udać się do Duchowieństwa katolickiego z pokorną prośbą, by laskawym datkiem 
przyczynić się raczyło do podniesienia chwały Męża, który za życia kanonik, teraz w po- 
czet świętych ma być zaliczony. 

Jakoż rzeczywiście Jego Eminencya Kardynał i Arcybiskup Poznański Mieczysław 
Ledóchowski, który w sprawie kanonizacyi błogosławionego Jana mianowany jest Relato- 
rem, wystósował do Nas p. d. 25, Lutego 1880 prośbę o łaskawy datek na cel wspom- 
niony. My zaś pragnąc jak najgoręcćj chwały Bożćj, ciesząc się, że nowy Patrou przed 
Bogiem przybywa kościołowi św. w osobie błog. Jana, prosimy Was Wielebni w Chry- 
stusie Panu Bracia, abyście pomni na doniosłość tćj sprawy pośpieszyli chętnie i prędko 
z datkami swymi, które za pośrednictwem Urzędów dekanalnych do kancelaryi Konsysto- 
rza Naszego odsyłać należy. Wielebnych zaś ks. Dziekanów upraszamy, aby kurendę 
niniejszą natychmiast P. T. Kondekanalnym udzielili i aby zbieraniem składek na cel wy- 


mieniony najgorecéj zająć się chcieli. 

Łaska Pana Naszego Jezusa Chrystusa i Błogosławieństwo Ducha św. niech zostaje 
z Wami wszystkiemi Amen. 


Dan w Tarnowie dnia 4. Marca 1880. 


(L. S) JÓZEF ALOJZY, 


Biskup m. p. 

AD PATRIARCHAS PRIMATES ARCHIEPISCOPOS ET EPISCOPOS UNIVERSOS CATHOLICI ORBIS 
GRATIAM ET COMMUNIONEM CUM APOSTOLICA SEDE HABENTES. 


VENERABILIBUS FRATRIBUS PATRIARCHIS PRIMATIBUS ARCHIEPISCOPIS ET EPISCOPIS 
UNIVERSIS CATHOLICI ORBIS GRATIAM ET COMMUNIONEM CUM APOSTOLICA 
SEDE HABENTIBUS. 


LEO PP. XIII. 


VENERABILES FRATRES SALUTEM ET APOSTOLICAM BENEDICTIONEM. 


Arcanum divinz sapientiae consilium, quod Salvator hominum Jesus Christus in ter- 
ris erat perfecturus, eo spectavit, ut mundum, quasi vetustate senescentem, Ipse per se 
et in se divinitus instauraret. Quod splendida et grandi sententia complexus est Paulus 
Apostolus, cum ad Ephesios ita scriberet; Sacramentum voluntatis suc..... instaurare om- 
mia in Christo, que in caelis et que in terra sunt. ! — Revera cum Christus Dominus 
mandatum facere instituit quod dederat illi Pater, continuo novam quamdam formam ac 
speciem rebus omnibus impertiit, vetustate depulsa. Quae enim vulnera piaculum primi 
parentis humanae naturae imposuerat, Ipse sanavit: homines universos, natura filios irae, 
in gratiam cum Deo restituit, diuturnis fatigatos erroribus ad veritatis lumem traduxit; 

omni impuritate confectos ad omnem virtutem innovavit; redonatisque hereditati beatitudi- 
nis sempiternae spem certam fecit, ipsum eorum corpus, mortale et caducum, immortalita- 
tis et gloriae caelestis particeps aliquando futurum. Quo vero tam singularia beneficia, 
qamdiu essent homines, tamdiu in terris permanerent, Ecclesiam constituit vicariam mu- 
neris sui, eamque jussit, in futurum prospiciens, si quid esset in hominum societate per- 
turbatum, ordinare; si quid collapsum, restituere. 

Quamquam vero divina haec iustauratio, quam diximus, praecipue et directo homines 
attigit in ordine gratiae supernaturali constitutos, tamen pretiosi ac salutares ejusdem 
fructus in ordinem quoque naturalem largiter permanarunt; quamobrem non mediocrem 
perfectionem in omnes partes acceperunt cum singuli homines, tum humani generis socie- 
tas universa. Etenim, christiano rerum ordine semel condito, hominibus singulis feliciter 
contigit, ut ediscerent atque adsuescerent in paterna Dei providentia conquiescere, et spem 
alere, quae non confundit, caelestium auxiliorum; quibus ex rebus fortitudo, moderatio, 
constantia, aequabilitas pacati animi, plures denique praeclarae virtutes et egregia facta 
consequuntur. — Societati vero domesticae et civili mirum est quantum dignitatis, quan- 
tum firmitudinis et honestatis accesserit. Aequior et sanctior effecta principum auctoritas; 
propensior et facilior populorum obtemperatio; arctior civium conjunctio; tutiora jura do- 
minii Omnino rebus omnibus, quae in civitate habentur utiles, religio christiana consuluit 
et providit; ita quidem, ut, auctore S. Augustino, plus ipsa afferre momenti ad bene bea- 
teque vivendum non potuisse videatur, si esset parandis vel augendis mortalis vitæ com- 
modis et utilitatibus unice nata. 

Verum de hoc genere toto non est Nobis propositum modo singula numerare; volu- 
mus autem de convictu domestico eloqui, cujus est in matrimonio principium et funda- 
mentum. j 

Constat inter, omnes Venerabiles Fratres, qua vera sit matrimonii origo. — Quamvis 
enim fidei christian vituperatores perpetuam hac de re doctrinam Ecclesie fugiant ag- 
noscere, et memoriam omnium gentium, omnium saeculorum delere jamdiu contendant, vim 
tamen lucemque veritatis nec extinguere nec debilitare potuerunt. Nota omnibus et nemini 
dubia commemoramus: posteaquam sexto creationis die formavit Deus hominem de limo 
terra, et inspiravit in faciem ejus spiraculum vitæ, sociam illi voluit adjungere, quam de 
latere viri ipsius dormientis mirabiliter eduxit. Qua in re hoc voluit providentissimus Deus, 
ut illud par conjugum esset cunctorum hominum naturale principium, ex quo scilicet pro- 
pagari humanum genus, et, numquam intermissis procreationibus, conservari in omne tem- 
pus oporteret. Atque illa viri et mulieris conjunctio, quo sapientissimis Dei consiliis res- 
ponderet aptius, vel ex eo tempore duas potissimum, easque in primis nobiles, quasi alte 
impressas et insculptas præ se tulit proprietates, nimirum unitatem et perpetuitatem. — 
Idque declaratum aperteque confirmatum ex Evangelio perspicimus divina Jesu Christi 
auctoritate; qui Judaeis et Apostolis testatusest, matrimonium ex ipsa institutione suí dum- 
taxat inter duos esse debere, scilicet virum inter et mulierem; ex duobus unam veluti 
carnem fieri; et nuptiale vinculum sic esse Dei voluntate intime vehementerque nexum, ut 

a quopiam inter homines dissolvi, aut distrahi nequeat. Adhaerebit (homo) uxori sua, et 
erunt duo in carne una. Itaque jam non sunt duo, sed una caro. Quod ergo Deus con- 
jungit, homo non separet'. 

Verum haec conjugii forma, tam excellens atque praestans, sensim corrumpi et interi- 
re apud ethnicos populos coepit; et penes ipsum Hebraeorum genus quasi obnubilari atque 
obscurari visa. — Nam apud hos de uxoribus susceperat consuetudo communis, ut singulis 
viris habere plus una liceret; post autem, cum ad duritiam cordis * eorum indulgenter 
permisisset Moyses repudiorum potestatem, ad divortium factus est aditus. — In sccietate 
vero ethnicorum vix credibile videatur, quantam corruptellam et demutationem nuptiae 
contraxerint, quippe quae objectae fluctibus essent errorum uniuscujusque populi et cupi- 
ditatum turpissimarum. Cunctae plus minus gentes dediscere notionem germanamque origi- 
nem matrimonii vise sunt; eamque ob causam de conjugiis passim ferebantur leges, que 
esse e republica viderentur, non quas natura postularet, Sollemnes ritus, arbitrio legum- 
latorum inventi, efficiebant ut honestum uxoris, aut turpe concubine nomen mulieres 
nanciscerentur; quin eo ventum erat, ut auctoritate principum reipublice caveretur, quibus 
esset permissum inire nuptias. et quibus non esset, multum legibus contra sequitatem con- 
tendentibus, multum pro injuria. Praeterea polygamia, polyandria, divortium cause fuerunt, 
quamobrem nuptiale vinculum magnopere relaxaretur. Summa quoque in mutuis conjugum 
juribus et officiis perturbatio extitit, cum vir dominium uxoris acquireret, eamque suas 
sibi res habere, nulla saepe justa causa, juberet; sibi vero ad effrenatam et indomitam 
libidinem praecipiti impune liceret excurrere per lupanaria et ancillas, quasi culpam dig- 
nitas faciat, non voluntas *, Exsuperante viri licentia, nihil erat uxore miserius, in tantam 
humilitatem dejecta, ut instrumentum pene haberetur ad explendam libidinem, vel gignen- 
dam sobolem comparatum. Nec pudor fuit, collocandas in matrimonium emi vendi, in re- 
rum corporearum similitudinem *, data interdum parenti maritoque facultate extremum 
supplicium de uxore sumendi, Talibus familiam ortam connubiis necesse erat aut in bonis 
reipublice esse, aut in mancipio patrifamilias, * cui leges hoc quoque posse dederant, non 
modo liberorum conficere et dirimere arbitratu suo nuptias, verum etiam in eosdem exer- 
cere vitæ necisque immanem potestatem. 

Sed tot vitiis, tantisque ignominiis, quibus erant inquinata conjugia, sublevatio tandem 
et medicina divinitus quaesita est; quandoquidem restitutor dignitatis humanae legumque 
mosaicarum perfector Jesus Christus non exiguam, neque postremam de matrimonio cu- 
ram adhibuit. Etenim nuptias in Cana Galilaeae Ipse praesentia sua nobilitavit, primoque 
ex prodigiis a se editis fecit memorabiles * quibus causis vel ex eo die in hominum 
conjugia novae cujusdam sanctitudinis initia videntur esse profecta. Deinde matrimonium 
revocavit ad primaevae originis nobilitatem, cum Hebraeorum mores improbando, quod 
et multitudine uxorum et repudii facultate abuterentur; tum maxime praecipiendo, ne quis 

dissolvere auderet quod perpetuo conjunctionis vinculo Deus ipse eonstrinxisset. Quaprop- 
ter cum difficultates diluisset ab institutis mosaicis in medium allatas. supremi legislato- 
ris suscepta persona, haec de conjugibus sanxit: Dico autem vobis, quia quicumque dimi- 
serii uxorem suam, misi ob fornicationem, et aliam | duxerit, moechatur; et qui dimissam 
duzeri*, moechatur !. 

Verum quae auctoritate Dei de conjugiis decreta et constituta sunt, ea nuncii divi- 
narum legum Apostoli plenius et enucleatius memoriae litterisque prodiderunt. Jamvero 
Apostolis magistris accepta referenda sunt, quae sancti Patres nostri, Concilia et univer- 
salis Ecclesiae traditio semper docuerunt’, nimirum Christum Dominum ad Sacramenti 
diguitatem evexisse matrimonium; simulque effecisse ut conjuges, caelesti gratia quam me- 
rita ejus pepererunt septi ac muniti, sauctitatem in ipso conjugio adipiscerentur: atque in 
eo, ad exemplar mystici connubii sui cum Ecclesia mire conformato, et amorem qui est 
naturae consentaneus perfecisse,$ et viri ac mulieris individuam suapte natura societatem 
divinae caritatis vinculo validius conjunxisse. Viri, Paulus inquit ad Ephesios, diligite u- 
zores vestras, sicut et Christus dilexit Ecclesiam et seipsum tradidit pro ea, ut illam 
sanciificaret „. Viri debent diligere uxores suas ut corpora sua... nemo enim unquam 
carnem suam odio habuit; sed nutrit et fovet eam, sicut et Christus Ecclesiam, quia mem- 
bra sumus corporis ejus de carne ejus, et de ossibus ejus. Propler hoc relinquet homo patrem et 
matrem suam et adhaerebit uxori suae et erunt duo in carne una. Sacramentum hoc ma- 
gnum est; ego autem dico in Christo et in Ecclesia*. — Similiter Apostolis auctoribus 
didicimus unitatem, perpetuamque firmitatem, quae ab ipsa requirebatur nuptiarum origine, 
sanctam esse et nullo tenpore violabilem Christum jussisse. Jis qui matrimonio juncti 
sunt, idem Paulus ait, praecipio mon ego, sed Dominus, uxorem a viro mon discedere; 
quod sz discesserit, minere innupiam, aut viro suo reconciliari?. Et rursus: Mulier alli- 
gata est legi, quanto tempore vir ejus vivit; quod si dormierit vir ejus, liberata est. — 
Hisce igitur causis matrimonium extitit sacramentum magnum”, honorabile in omnibus?, 
pium, castum, rerum altissimarum imagine et significatione verendum. 

Neque iis dumtaxat quae commemorata sunt, christiana ejus perfectio absolutioque 
continetur. Nam primo quidem nuptiali societati excelsius quiddam et nobilius propositum 
est, quam antea fuisset; ea enim spectare jussa est non modo ad prepagandum genus hu- 
manum, sed ad ingenerandam Ecclesiae sobolem, cives Sanctorum et domesticos Dei,’ 
uł nimirum populus ad veri Dei et Salvatoris nostri Christi cultum el religionem pro- 
crearetur atque educaretur '*, — Secundo loco sua utrique conjugum sunt officia definita, sua 
jura integre descripta. Eos scilicet ipsos necesse est sic esse animo semper affectos, ut 
amorem maximum, constantem fidem, sollers assiduumque praesidium alteri alterum debere 
intelligant. — Vir est familiae princeps, et caput mulieris; quae tamen, quia caro est de 

carne illius et os de ossibus ejus, subiieiatur pareatque viro, in morem non ancillae, sed 
sociae; ut scilicet obedientiae  praestitae nec honestas, nec dignitas absit. In eo autem qui 
praeest, et in hac quae paret, cum imaginem uterque referant alter Christi, altera Eccle- 
siae, divina caritas esto perpetua moderatrix officii. Nam vir caput est mulieris, sicut 
Christus caput est Ecclesiae . . . Set sicut Ecclesia subjecta est Christo, ita et mulieres 
viris suis in omnibus.! — Ad liberos quod pertinet, subesse et obtemperare parentibus, 
hisque honorem adhibere propter conscientiam debent; et vicissim in liberis tuendis atque 
ad virtutem potissimum informandis omnes parentum curas cogitationesque evigilare necesse 
est: Patres ... educate illos (filios) in disciplina et correptione Domini”. Ex quo intelli- 
gitur, nec pauca esse conjugum officia, neque levia; ea tamen conjugibus bonis, ob vir- 
tutem quae Sacramento percipitur, non modo tolerabilia fiunt, verum etiam jucunda. 
Christus igitur, cum ad talem ac tantam excellentiam matrimonia renovavisset, totam 
ipsorum disciplinam Ecclesiae credidit et commendavit. Quae potestatem in conjugia chri- 
stianorum omni cum tempore, tum loco exercuit, atque ita exercuit, ut illam propriam 
ejus esse appareret, nec hominum concessu quaesitam, sed auctoris sui voluntate divinitus 
adeptam. — Quod vero et quam vigiles curas in retinenda sanctitate nuptiarum collocarit, 
ut sua his incolumitas maneret, plus est cognitum quam ut demonstrari debeat. — Et 
sane improbatos novimus Concilii Hierosolymitani sententia amores solutos et liberos; ? 
civem Corinthium incesti damnatum beati Pauli auctoritate; * propulsatos ac rejectos eo- 
dem semper tenore fortitudinis conatus plurimorum, matrimonium christianum hostiliter 
petentium, videlicet Gnosticorum, Manichaeorum, Montanistarum sub ipsa rei christianae 
primordia; nostra autem memoria Mormonum, Sansimonianorum, Phalansterianorum, Com- 
munistarum. — Simili modo jus matrimonii aequabile inter omnes atque unum omnibus 
est constitutum, vetere inter servos et ingenuos sublato discrimine; 5 exaequata viri et 
uxoris jura; etenim, ut aiebat Hioronymus $, apud mos quod non licet feminis, aeque non 
licet viris, et eadem servitus pari conditione censetur: atque illa eadem jure ob remune- 
rationem benevolentiae et vicissitudinem officiorum stabiliter firmata; adserta et vindicata 
mulierum dignitas; vetitum viro poenam capitis de adultera sumere", juratamque fidem libidinose 
atque impudice violare. — Atque illud etiam magnum est quod de potestate patrumfami- 
lias Ecclesia, quantum oportuit, limitaverit, ne filiis et filiabus conjugii cupidis quidquam 
de justa libertate minueretur; ê quod nuptias inter cognatos et affines certis gradibus nul- 
las esse posse decreverit, ^ ut nimirum supernaturalis conjugum amor latiore se campo 
diffunderet; quod errorem et vim et fraudem, quantum potuit, a nuptiis prohibenda cura- 
verit; '° quod sanctam pudicitiam thalami, quod securitatem personarum, '' quod conjugio- 
rum decus, '* quod religionis incolumitatem '5sarcta tecta esse voluerit Denique tauta vi, 
! Ad Eph. v, 23-24. — ? Ad Eph. VI, 4. -— 3 Act. XV, 29. — * I. Cor. v, 5. — ? Cap. 1 de 
conjug. serv. — % Oper. tom. I, col. 455. — 7 Can. Jnlerfeclores, et Can. Admonere, quaest: 
2. — 8 Cap. 30, quaest. 3, cap. 3 de cognat. spirit. — ° Cap. 8 de consang. et affin.; cap. 1. 
de cognat. legali. — ° Cap. 26 de sponsal.; capp. 13, 15, 29 de sponsal. et matrim., et alibi. 
1! Cap. 1 de convers. infid; capp. 5 et 6 de eo qui duxit in matr. — '* Capp. 3, 5 et 8 de 
sponsal. et matr. Trid sess. XXIV, cap, 3 de reform. matr. — "3 Cap. ?. de divort. 

tanta providentia legum divinum istud institutum communiit, ut nemo sit rerum aequus 
existimator, quin intelligat, hoc etiam ex capite quod ad conjugia refertur, optimam esse 
humani generis custodem ac vindicem Ecclesiam; cujus sapientia et fugam temporum, et 
injurias hominum, et rerum publicarum vicissitudines innumerabiles victrix evasit, 

Sed, adnitente humani generis hoste, non desunt qui, sicut cetera redemptionis be- 
neficia ingrate repudiant, sic restitutionem perfectionemque matrimonii aut spernunt, aut 
omnino non agnoscunt. — Flagitium nonnullorum veterum est, inimicos fuisse nuptiis in 
aliqua ipsarum parte; sed multo aetate nostra peccant perniciosius qui earum naturam, 
perfectam expletamque omnibus suis numeris et partibus, malunt funditus pervertere. At- 
que hujus rei caussa in eo praecipue sita est, quod imbuti falsae philosophiae opinionibus 
corruptaque consuetudine animi plurimorum, nihil tam moleste ferunt, quam subesse ef 
parere; acerrimeque laborant, ut non modo singuli homines, sed etiam familiae atque 
omnis humana societas imperium Dei superbe contemnant. — Cum vero et familiae et 
totius humanae societatis in matrimonio fons et origo consistat, illud ipsum jurisdictioni 
Ecclesiae subesse nullo modo patiuntur; imo deiicere ab omni sanctitate contendunt, et in 
illarum rerum exiguum sane gyrum compellere, quae auctoribus hominibus institutae sunt 
et jure civili populorum reguntur atque administrantur. Unde sequi necesse erat, ut prin- 
cipibus reipublieae jus in connubia omne tribuerent, nullum Ecclesiae esse decernerent; 
quae si quando potestatem ejus generis exercuit, id ipsum esse aut indulgentia principum 
aut injuria factum. Sed jam tempus esse inquiunt, ut qui rempublicam gerunt, iidem sua 
jura fortiter vindicent, atque omnem conjugiorum rationem arbitrio suo moderari aggre- 
diantur. — Hinc Illa nata, quae matrimonia civilia vulgo appellantur; hinc scitae leges de 
caussis, quae conjugiis impedimento sint; hinc judiciales sententiae de contractibus conju- 
galibus, jure ne initi fuerint, an vitio. Postremo omnem facultatem in hoc genere juris 
constituendi et dicundi videmus Eeclesiae catholicae praereptam tanto studio, ut nulla jam 
ratio habeatur nec divinae potestatis ejus, nec providarum legum, quibus tamdiu vixere 
gentes, ad quas urbanitatis lumen cum christiana sapientia pervenisset. 

Attamen Naturalistae iique omnes, qui reipublicae numen se maxime colere profiten- 
tes, malis hisce doctrinis totas civitates miscere nituntur, non possunt reprehensionem 
falsitatis effugere. Etenim cum matrimonium habeat Deum auctorem, fueritque vel a prin- 
cipio quaedam Incarnationis Verbi Dei adumbratio, idcirco inest in eo sacrum et religio- 
sum quiddam, non adventitium, sed ingenitum, non ab hominibus acceptum, sed natura 
insitum. Quocirca Innocentius III' et Honorius III*, decessores Nostri, non injuria nec te- 
mere affirmare potuerunt, aput fideles et infideles existere Sacramentum conjugii. Testamur 
et monumenta antiquitatis, et mores atque instituta populorum, qui ad humanitatem ma- 
gis accesserant, et exquisitiore juris et aequitatis cognitione praestiterant: quorum omnium 
mentibus informatum anticipatumque fuisse constat, ut cum de matrimonio cogitarent, 
forma occurreret rei cum religione et sanctitate coniunctae. Hanc ob caussam nuptiae 


apud illos non sine caerimoniis religionum, auctoritate pontificum, ministerio sacerdotum 

fieri saepe consueverunt. — Ita magnam in animis caelesti doctrina carentibus vim ha- 
buit natura rerum, memoria originum, conscientia generis humani! — Igitur cum matri- 
monium sit sua vi, sua natura, sua sponte sacrum, consentaneum est, ut regatur ac tem- 
peretur non principum imperio, sed divina auctoritate Ecclesiae, quae rerum sacrarum 
sola habet magisterium. — Deinde consideranda sacramenti dignitas est, cujus accessione 
matrimonia christianorum  evasere longe nobilissima. De sacramentis autem statuere et 
praecipere, ita, ex voluntate Christi, sola potest et debet Ecclesia, et absonum sit plane 
potestatis ejus vel minimam partem ad gubernatores rei civilis velle esse translatam. — 
Postremo magnum pondus est, magna vis historiae, qua luculenter docemur, potestatem le- 
giferam et judicialem, de qua loquimur, libere constanterque ab Ecclesia usurpari consu- 
evisse iis etiam temporibus, quando principes reipublicae consentientes fuisse aut conni- 
ventes in ea re, inepte et stulte fingeretur. Illud enim quam incredibile, quam absurdum, 
Christum Dominum damnasse polygamiae repudiique inveteratam consuetudinem delegata 
sibi a procuratore provinciae vel a principe Judaeorum potestate; similiter. Paulum Apo- 
stolum divortia incestasque nuptias edixisse non licere, cedentibus aut tacite mandantibus 
Tiberio, Caligola, Nerone! Neque illud unquam homini sauae mentis potest persuaderi, de 
sanctitate et firmitudine conjugii', de nuptiis servos inter et ingenuas?, tot esse ab Ecele- 
sia conditas leges, impetrata facultate ab Imperatoribus romanis, inimicissimis nomini chri- 
stiano, quibus nihil tam fuit propositum, quam viet caede religionem Christi opprimere a- 
dolescentem: praesertim cum jus illud ab Ecclesia profectum a civili jure interdum adeo 
dissisideret, nt Iguatius Martyr, Justinus*, Athenagoras ? et Tertallianus*, tamquam inju- 
stas vel adulterinas publice traducerent nonnullorum nuptias, quibus tamen imperatoriae 
leges favebant. — Postea vero quam ad christianos  Imperitores potentatus omnis recide. 
rat, Pontifices maximi et Episcopi in Concilia congregau, eadem semper cum libertate- 
conscientiaque juris sui, de matrimoniis jubere vetare perseverarunt quod utile esse, quod 
expedire temporibus censuissent, utcumque discrepans ab institutis civilibus videretur. Ne» 
mo ignorat quam multa de impedimentis ligaminis, voti, disparitatis cultus, consanguini- 
tatis, criminis, publicae honestatis in Conciliis llliberitano”, Arelatensi*, Chalcedonensi?; 
Milevitano II'? alisque, fuerint ab Ecclesiae praesulibus constituta, quae a decretis jure 
imperatorio sancitis longe saepe distarent. — Quin tantum abfuit, ut viri principes sibi 
adsciscerent in matrimonia christiana potestatem, ut potius eam, quanta est, penes Ecele- 
siam esse agnoscerent et declarent. Revera Honorius, Theodosius junior, Justinianus'! 
fateri non dubitarunt, in iis rebus quae nuptias attingant, non amplius quam custodibus 
et defensoribus sacrorum canonum sibi esse licere. Et de connubiorum impedimentis si 
quid per edicta sanxerunt, causam docuerunt non inviti, nimirum id sibi sumpsisse ex 
Ecclesiae permissu atque auctoritate!*; cujus ipsius judicium exquirere et reverenter acci- 

pere consueverunt in controversiis de honestate natalium’, de divortiis?, denique de re- 
bus omnibus cum conjugali vinculo necessitudinem quoquo modo habentibus? — Igitur 
jure optimo in Concilio Tridentino definitum est in Ecclesiae potestate esse impedimenta 
matrimonium dirimentia constitueret, et caussas matrimoniales ad judices ecclesiasticos 
spectare?, 

Nec quemquam moveat illa tantopere a Regalistis praedicata distinctio, vi cujus con- 
tractum nuptialem a sacramento disjungunt, eo sane consilio, ut, Ecclesiae reservatis sa- 
cramenti rationibus, contractum tradant in potestatem arbitriumque principum civitatis. — 
Etenim non potest hujusmodi distinctio, seu verius distractio, probari; cum exploratum 
Sit in matrimonio christiano contractum a sacramento non esse dissociabilem; atque ideo 
non posse contractum verum et legitimum consistere, quin sit eo ipso sacramentum. Nam 
Christus Dominus dignitate sacramenti auxit matrimonium; matrimonium autem est ipso 
contractus, si modo sit faetus jure. — Huc aecedit, quod ob hanc causam matrimonium 
est sacramentum, quia est sacrum signum et efficiens gratiam, et imaginem referens my- 
sticarum nuptiarum Christi cum Ecclesia. Istarum autem forma ac figura illo ipso expri- 
mitur summae conjunctionis viaculo, quo vir et mulier inter se conligantur, quodque aliud 
nihil est, nisi ipsum matrimonium. Itaque apparet, omne inter christianos justum conju- 
gium in se et per se esse sacramentum: nihilque magis abhorrere a veritate, quam 
esse sacramentum decus quoddam adjuuctum, aut proprietatem allapsam extrinsecus, quae 
a contractu disjungi ac disparari hominum arbitratu queat. — Quapropter nec ratione 
efficitur, nec teste temporum historia comprobatur potestatem in matrimonia christiano- 
rum ad principes reipublicae esse jure traductam. Quod si hac in re alienum violatum 
jus est, nemo profecto dixerit esse ab Ecclesia violatum, 

Utinam vero Naturalistarum oracula, ut sunt plena falsitatis et iniustitiae, ita non 
etiam essent fecunda detrimentorum et calamitatum. Sed facile est pervidere quantam pro- 
fanata conjugia perniciem attulerint, quantam allatura sint universae hominum communi- 
tati. — Principio quidem lex est provisa divinitus, ut quae Deo et natura auctoribus in- 
stituta sunt; ea tanto plus utilia ac salutaria experiamur, quanto magis statu nativo ma- 
neut integra atque incommutabilia; quandoquidem procreator rerum omnium Deus probe 
novit quid singularum institutioni et conservationi expediret, cunctasque voluntate et men- 
te sua sic ordinavit, ut suum unaquaeque exitum convenienter habitura sit. At si rerum 
ordinem providentissime constitutum immutare et perturbare hominum temeritas aut im- 
probitas velit, tum vero etiam sapientissime atque utilissime instituta aut obesse incipiunt, 
aut prodesse desinunt, vel quod vim juvandi mutatione amiserint, vel quod tales Deus 
ipse poenas malit de mortalium superbia atque audacia sumere. Jamvero qui sacrum es- 
se matrimonium negant, atque omni despoliatum sanctitate in rerum profanarum conii- 
ciunt genus, ii pervertunt fnndamenta naturae, et divinae providentiae tum consiliis re- 

pugnant, tnm instituta, quantum potest, demoliuntur, Quapropter mirum esse non debet, 
ex hujusmodi conatibus insanis atque impiis eam generari malorum segetem, qua nihil est 
saluti animorum, incolumitatique reipublicae perniciosius. 

Si consideretur quorsum matrimoniorum pertineat divina institutio, id erit evidentis- 
simum, includere in illis voluisse Deum utilitatis et salutis publicae uberrimos fontes. Et 
sane, praeter quam quod propagationi generis humani prospiciunt, illuc quoque pertinent, 
ut meliorem vitam conjugum beatioremque efficiant; idque pluribus causis, nempe mutuo 
ad necessitates sublevandas adjumento, amore constanti et fideli, communione omnium 
bonorum, gratia caelesti, quae a sacramento proficiscitur. Eadem vero plurimum possunt 
ad familiarum salutem; nam matrimonia quamdiu sint congruentia naturae, Deique consiliis 
apte conveniant, firmare profecto valebunt animorum concordiam inter parentes, tueri bonam 
institutionem liberorum, temperare patriam potestatem proposito divinae potestatis exemplo, 
filios parentibus, famulos heris facere obedientes. Ab ejusmodi autem conjugiis expectare 
civitates jure possunt genus et sobolem civium qui probe animati sint, Deique reverentia 
3tque amore assueti, sui officii esse ducant juste et legitime imperantibus obtemperare, 
cunctos diligere, laedere neminem. 

Hos fructus tantos ac tam praeclaros tamdiu matrimonium revera genuit. quamdiu 
munera sanctitatis, unitatis, perpetuitatisque retinuit, a quibus vim omnem accipit frugi- 
feram et salutarem; neque est dubitandum similes paresque ingeneraturum fuisse, si semper 
et ubique in potestatem fidemque fuisset Ecclesiae, quae illorum munerum est fidissima 
conservatrix et vindex. — Sed quia modo passim libuit humanum jus in locum naturalis 
et divini supponere, deleri non solum coepit matrimonii species ac notio praestantissima, 
quam in animis hominum impresserat et quasi consignaverat natura; sed in ipsis etiam 
Christianorum coniugiis, hominum vitio, multum vis illa debilitata est magnorum bonorum 
procreatrix. Quid est enim boni quod nuptiales afferre possint societates, unde abscedere 
christiana religio jubetur, quae parens est omnium bonorum, maximasque alit virtutes, ex- 
citans et impellens ad decus omne generosi animi atque excelsi? Illa igitur semota ac re- 
jecta, redigi nuptias oportet in servitutem vitiosae hominum naturae et pessimarum domi- 
marum cupiditatum, honestatis naturalis parum valido defensas patrocinio. Hoc fonte mul- 
tiplex derivata pernicies, non modo in privatas familias, sed ctiam in civitates infłuxit. 
Etenim salutari depulso Dei metu, sublataque curarum levatione, quae nusquam alibi est 
quam in religione christiana major, persaepe fit, quod est factu proclive, ut vix fe- 
renda matrimonii munera et officia videantur; et liberari nimis multi vinculum velint, quod 
jure humano et sponte nexum putant, si dissimilitudo ingeniorum, aut discordia, aut fides 
ab alterutro violata, aut utriusque consensus, alive caussae liberari suadeant oportere. 
Et si forte satis fieri procacitati voluntatem lege prohibeatur, tum iniquas clamant esse 
leges, inhumanas, cum jure civium liberorum pugnantes, quapropter omnino videndum ut 
ilis antiquatis abrogatisque, licere divortia humaniore lege decernatur. 

Nostrorum autem temporum legumlatores, cum eorumdem juris principiorum tenaces 
se ac studiosos profiteantur, ab illa hominum improbitate, quam diximus, se tueri non 

possunt, etiamsi maxime velint: quare cedendum temporibus ac divortiorum concedenda 
facultas, — Qnod historia idem ipsa declarat. Ut enim alia praetereamus, exeunte saeculo 
superiore, in illa non tam perturbatione quam deflagratione Galliarum, cum societas om- 
nis, amoto Dec, profanaretur, tum demum placuit ratas legibus esse conjugum discessiones. 
Easdem autem leges renovari hoc tempore multi cupiunt, propterea quod Deum et Eccle- 
siam pelli e medio ac submoveri volunt a societate conjunctionis humanae; stulte putantes 
extremum  grassanfi morum corruptelae remedium ab ejusmodi legibus esse quarendum. 

At vero quanti materiam mali in se divortia contineant, vix attinet dicere. Eorum 
enim caussa fiunt maritalia foedera mutabilia, extenuatur mutua benevolentia, infidelitati 
perniciosa incitamenta suppeditantur, tuitioni atque institutioni liberorum nocetur, dissuendis 
societatibus domesticis praebetur occasio; discordiarum inter familias semina sparguutar; 
minuitur ac deprimitar dignitas mulierum, quae in periculum veniunt ne, cum libidini vi- 
rorum inservierint, pro derelictis habeantur, — Et quoniam ad perdendas familias, fran- 
gendasque regnorum opes nibil tam valet, quam corruptela morum, facile perspicitur, 
prosperitati familiarum ac civitatum maxime inimica esse divortia, quae a depravatis po- 
pulorum moribus nascuntur, ae, teste rerum usu, ad vitiosiores vitae privatae et publicae 
consuetudines aditam januamque patefaciunt. — Multoque esse graviora haec mala con- 
stabit, si consideretur, frenos nullos futuros tantos, qui concessam semel divortiorum fa- 
cultatem valeant intra certos, aut ante provisos, limites coercere. Magna prorsus est vis 
exemplorum, major cupiditatum; hisce incitamentis fieri debet, ut divortiorum libido latius 
quotidie serpens plurimorum animos invadat, quasi morbus contagione vulgatus, aut agmen 
aquaram, superatis aggeribus, exundans. 

Haec certe sunt omnia per se clara; sed renovanda rerum gestarum memoria fiunt 
clariora. — Simnl ac iter divortiis tutum lege praestari coepit, dissidia, simultates, seces- 
siones plurimum erevere; et tanta est vivendi turpitudo consecuta, ut eos ipsos, qui fu- 
erant talium  discessionum defensores, facti poenitaerit; qui nisi contraria lege remedium 
mature quaesissent, timendum erat, ne praeceps in suam ipsa perniciem respublica dila- 
beretur. — Romani veteres prima divortiorum exempla dicuntur inhorruisse; sed non lon- 
ga mora sensus honestatis in animis obstupescere, moderator cupiditatis pudor interire, 
fidesque nuptialis tanta cum licentia violari cocpit, ut magnam veri similitudinem habere 
videatur quod a nonnulis scriptum legimus, mulieris non mutatione consulum, sed marito- 
rum enumerare annos consuevisse — Pari modo apud Protestantes principio quidem le- 
ges sanxerant, ut divortia fieri liceret certis de causis, iisque non sane multis: istas ta- 
men propter rerum similium affinitatem, compertum est in tantam multitudinem excrevisse 
apud Germanos, Americanos, aliosque, ut qui non stulte sapuissent, magnopere deflendam 
putarint infinitam morum depravationem, atque intolerandam legum temeritatem. — Neque 
aliter se res habuit in civitatibus catholici nominis: in quibus si quando datus est con- 
jugiorum discidiis locus, incommodorum, quae consecuta sunt, multitudo opinionem legis- 
latorum longe vicit. Nam scelus plurimorum fuit, ad omnem malitiam fraudemque versare 
mentem, ac per saevitiam adhibitam, per injurias, per adulteria fingere caussas ad illud 

impune dissolvendum, cujus pertaesum esset, conjunctionis maritalis vinculum: idque cum 
tanto publicae honestatis detrimento, ut operam emendandis legibus quamprimum dari 
omnes judicaverint oportere. — Et quisquam dubitabit, quin exitus aeque miseros et 
calamitosos habiturae sint leges divortiorum fautrices, sicubi forte in usum aetate no- 
Stra revocentur? Non est profecto in hominum commentis vel decretis facultas tanta, ut 
immutare rerum naturalem indolem conformationemque possint: quapropter parum sapienter 
publicam felicitatem interpretantur, qui germanam matrimonii rationem impune perverti 
posse putant; et, qualibet sanctitate cum religionis tum Sacramenti posthabita, diffingere 
ac deformare conjugia turpius velle videntur, quam ipsa ethnieorum instituta consuevissent. 
Ideoque nisi consilia mutentur, perpetuo sibi metuere familiae et societas humana debebunt, 
ne miserrime coniiciantur in illud rerum omnium certamen atque discrimen, quod est So- 
cialistarum ac Communistarum flagitiosis gregibus jamdiu propositum. — Unde liquet quam 
absonum et absurdum sit pnblicam salutem a divortiis expectare, quae potius in certam 
societatis perniciem sunt evasura. 

Igitur confitendum est, de communi omnium populorum bono meruisse optime Eccle- 
siam catholieam, sanctitati et perpetuitati conjugiorum tuendae semper intentam; nec exi- 
guam ipsi gratiam deberi, quod legibus- civicis centum jam annos in hoc genere multa 
peccantibus palam reclamaverit '; quod haeresim deterrimam  Protestantium de divortiis 
et repudiis anathemate perculerit *; quod usitatam graecis diremptionem matrimoniorum 
multis modis damnaverit °; quod irritas esse nuptias decreverit ea conditione initas, ut 
aliquando dissolvantur *; quod demum vel a prima aetate leges imperatorias repudiarit, 
quae divortiis et repudiis perniciose favissent ^; — Pontifices vero maximi quoties resti- 
terunt principibus potentissimis, divortia a se facta ut rata Ecclesiae essent minaciter 
petentibus, toties existimandi sunt non modo pro incolumitate religionis, sed etiam pro 
humanitatis gentium propugnavisse, Quam ad rem omais admirabitur posteritas invicti 
animi ducumenta a Nicolao I edita adversus Lotharium ab Urbano II et Paschali II 
adversus Philipum I regem Galliarum, a Caelestino III et Innocentio III adversus Philip- 
pum II principem Galliarum, a Clemente VII et Paullo II[ adversus Henricum VIII, de- 
nique a Pio VII sanctissimo fortissimoque Pontifice adversus Napoleonem I, secundis re- 
bus et magnitudine imperii exultantem, 

Quae cum ita sint, omnes gubernatores administratoresque rerum publicarum, si ra- 
tionem sequi, si sapientiam, si ipsam populorum utnlitatem voluissent, malle debuerant 
sacras de matrimonio leges intactas manere, oblatumque Ecclesi» adjumentum in tutelam 

morum prosperitatemque familiarum adhibere, quam ipsam vocare Ecclesiam in suspicio- 
nem inimicitie, et in falsam atque iniquam violati juris civilis insimulationem. 

Eoque magis, quod Ecclesia catholica, ut in re nulla potest ab religione officii et de- 
fensione juris sui declinare, ita maxime solet esse ad benignitatem indulgentiamque pro- 
clivis in rebus omnibus, que cum incolumitate jurium et sanctitate oficiorum suorum pos- 
sunt una consistere. Quam ob rem nihil unquam de matrimoniis statuit, quin respectum 
habuerit ad statum communitatis, ad conditiones populorum; nec semel suarum ipsa legum 
praescripta, quoad potuit, mitigavit, quando ut mitigaret caussae juste et graves impule- 
runt. — Item non ipsa ignorat neque diífitetur, sacramentum matrimonii, cum ad conser- 
vationem quoque et incrementum societatis humanae dirigatur, cognationem et necessitu- 
dinem habere eum rebus ipsis humanis, quae matrimonium quidem consequuntur, sed in 
genere civili versantur; de quibus rebus jure decernunt et cognoscunt qui rei publicae 
praesunt. 

Nemo autem dubitat, quin Ecclesiae conditor Jesus Christus potestatem sacram vo- 
luerit esse a civili distinctam, et ad suas utramque res agendas liberam atque expeditam; 
hoc tamen adjuncto, quod utrique expedit, et quod interest omnium hominum, ut conjunc- 
tio inter eas et concordia intercederet, in iisque rebus quae sint, diversa licet ratione, 
communis juris et judicii, altera, cui sunt humana tradita, opportune et congruenter ab 
altera penderet, cui sunt caelestia concredita. Hujusmodi autem compositione, ac fere 
harmonia, non solum utriusque potestatis optima ratio continetur, sed etiam opportunis- 
simus atque efficacissimus modus juvandi hominum genus in eo quod pertinet ad actionem 
vitae et ad spem salutis sempiternae. Etenim sieut hominum intelligentia, quemadmodum 
in superioribus Encyclicis Litteris ostendimus, si cum fide christiana conveniat, multum 
nobilitatar multoque evadit ad vitandos ac repellendos errores munitior, vicissimque 
fides non parum praesidii ab intelligentia mutuatur; sic pariter, si eum sacra Ecclesiae 
potestate civilis auctoritas amice congruat, magna utrique necesse est fiat utilitatis accessio. 
Alterius enim amplificatur dignitas, et, religione praeeunte, numquam erit non j ustum im- 
perium: alteri vero adjumenta tutelae et defensionis in publicum fidelium bonum suppe- 
ditantur. 

Nos igitur, harum rerum consideratione permoti; cum studiose alias, tum vehementer 
in praesenti viros principes in concordiam atque amicitiam jungendam iterum hortamur; 
iisdemque paterna cum benevolentia veluti dexteram primi porrigimus, oblato supremae 
potestatis Nostrae auxilio, quod tanto magis est hoc tempore necessarjum, quanto jus im- 
perandi plus et in opinione hominum, quasi accepto vulnere, debilitatum, Incensis jam pro- 
caci libertate animis, et omne imperii, vel maxime legitimi, jugum nefario ausu detrectan- 
tibus, salus publica postulat, ut vires utriusque potestatis consocientur ad prohibenda dam- 
na, quae non modo Ecclesiae, sed ipsi etiam civili societati impendent. 

Sed cum amicam voluntatum conjunctionem valde suademus, precamurque Deum, prin- 
cipem pacis, ut amorem concordiae in animos cunctorum hominum iniiciat, tum temperare 
Nobis ipsi non possumus, quin Vestram industriam, Venerabiles Fratres, Vestrum studium 

ac vigilantiam, quae in Vobis summa esse intelligimus, magis ac magis hortanto incitemus 
Quantum contentione assequi, quantum auctoritate potestis, date operam, ut apud gentes 
fidei Vestrae commendatas integra atque incorrupta doctrina retineatur, quam Christus 
Dominus et caelestis voluntatis interpretes Apostoli tradiderunt, qnamque Ecclesia catho- 
lica religiose ipse servavit, et a Christifidelibus servari per omnes aetates jussit. 

Praecipuas curas in id insumite, ut populi abundent praeceptis sapientiae christianae, 
semperque memoria teneant matrimonium non voluntate hominum, sed auctoritate nutuque 
Dei fuisse initio constitutum, et hac lege prorsus ut sit unius ad unam: Christum vero 
novi Foederis auctorem illud ipsum ex officio naturae in Sacramenta transtulisse, et quod 
ad vinculum spectat, legiferam et judicialem Ecclesiae suae adtribuisse potestatem. Quo in 
genere cavendum magnopere est, ne in errorem mentes iuducantur a fallacibus conclusi- 
onibus adversariorum, qui ejusmodi potestatem ademptam Ecclesiae vellent. — Similiter 
omnibus exploratum esse debet, si qua conjunctio viri et mulieres „inter Christifideles ci- 
tra Sacramentum contrahatur, eam vi ac ratione justi matimonii carere; et quamvis con- 
venienter legibus civicis facta sit, tamen pluris esse non posse, quam ritum aut morem, 
jure civili introductum; jure autem civili res tantummodo ordinari atque administrari pos- 
se, quas matrimonia efferunt ex sese in genere civili, e£ quas gigni non posse manifestum 
est, nisi vera et legitima illarum caussa, scilicet nuptiale vinculum, existat. — Haec qui- 
dem omnia probe cognita habere maxime sponsorum refert, quibus etiam probata esse de- 
bent et notata animis, ut sibi liceat hac in re morem legibus gerere; ipsa non abnuente 
Ecclesia, quae vult atque optat ut in omnes partes salva sint matrimoniorum effecta, et 
ne quid liberis detrimenti afferatur. — In tanta autem confusione sententiarum, quae ser- 
punt quotidie longius, id quoque est cognitu necessarium, solvere vinculum conjugii inter 
christianos rati et consummati nullius in potestate esse; ideoque manifesti criminis reos 
esse, si qui forte conjuges, quaecumque demum caussa esse dicatur, novo se matrimonii 
nexu ante implicare velint, quam abrumpi primum morte contigerit. -- Quod si res eo 
devenerint, ut convictus ferri diutius non posse videatur, tum vero Ecclesia sinit alterum 
ab altera seorsum agere, adhibendisque curis ac remediis ad conjugum conditionem accom- 
modatis, lenire studet secessionis incommoda; nec umquam committit, ut de reconcilianda 
corcordia aut non laboret aut desperet. — Verum haec extrema sunt; quo facile esset 
non descendere, si sponsi non cupiditate acti, sed praesumptis cogitatione tum officiis con- 
jugum, tum caussis conjugiorum nobilissimis, ea qua aequum est mente ad matrimonium 
accederent; neque nuptias anteverterent continuatione quadam serieque flagitiorum, irato 
Deo. Et ut omnia paucis complectamur, tunc matrimonia placidam quietamque constantiam 
habitura sunt, si conjuges spiritum vitamque hauriant a virtute religionis, quae forti in- 
vietoque animo esse tribuit; quae efficit ut vita, si qua sint in personis, ut distantia mo- 
rum et ingeniorum, ut curarum maternarum pondus, ut educationis liberorum operosa 
sollicitudo, ut comites vitae labores, ut casus adversi non solum moderate, sed etiam li- 
benter perferantur. 


Illud etiam cavendum est, ne scilicet conjugia facile appetantur cum alienis a catho- 

lico nomine: animos enim de disciplina religionis dissidentes vix sperari potest futuros 
esse cetera concordes. Quin imo ab ejusmodi conjugiis ex eo maxime perspicitur esse 
abhorrendum, quod occasionem praebent vetitae societati et communicationi rerum sacrarum, 
periculum religioni creant conjugis catholici, impedimento sunt bonae institutioni liberorum 
et persaepe animos impellunt, ut cunctarum religionum aequam habere rationem assuescant, 
sublato veri falsique discrimine. — Postremo loco, eum probe intelligamus, alienum esse 
a caritate Nostra neminem oportere, auctoritati fidei et pietati Vestrae. Venerabiles Fra- 
tres, illos commendamus, valde quidem miseres, qui aestu cupiditatum abrepti, et salutis 
suae plane immemores contra fas vivunt, haud legitimi matrimonii vinculo conjuncti. In 
his ad officium revocandis hominibus Vestra sollers industria versetur: et cum per Vos 
ipsi, tum interposita virorum bonorum opera, modis omnibus contendite, ut sentiant se 
flagitiose fecisse, agant nequitiae poenitentiam, et ad justas nuptias ritu catholico ineundas 
animum inducant. 

Haec de matrimonio christiano documenta ac praecepta, quae per has litteras Nostras 
Vobiscum, Venerabiles Fratres, communicanda censuimus, facile videtis, non minus ad con- 
servationem civilis communitatis, quam ad salutem hominum sempiternam magnopere per- 
tinere, — Faxit igitur Deus ut quanto plus habent illa momenti et ponderis, tanto dociles 
promptosque magis ad parendum animos ubique nanciscantur. Hujus rei gratia, supplice 
atque humili prece omnes pariter opem imploremus beatae Mariae Virginis Immaculatae, 
quae, excitatis mentibus ad obediendum fidei, matrem se et adjutricem hominibus impertiat. 
Neque minore studio Petrum et Paullum obsecremus, Principes Apostolorum, domitores 
supersitionis, satores veritatis, ut ab eluvione renascentium errorum humanum genus fir- 
missimo patrocinio tueantur. 

Interea caelestium munerum auspicem et singularis benevolentiae Nostrae testem, Vo- 
bis omnibus, Venerabiles Fratres, et populis vigilantiae Vestrae commissis, Apostolieam 
benedictionem ex animo impertimus. 

Datum Romae apud S. Petrum, die 10 Februarii an. 1880, Pontificatus Nostri Anno 
Secundo. 


, 


Leo PP. XIII. 


L. 992. 


Polecenie Riblioteki Ikaznodziejskićj X. Stagraczyńskiego. 

Po ośmioletnićj przerwie X. Józef Stagraczyński, proboszcz w Wonieściu archidyece- 
zyi Poznańskićj, podjął znowu wydawnictwo „Biblioteki Kaznodziejskićj*; jako ciąg dalszy 
wyszły już Tomu III. Zeszyty I— IV. Polecamy Wielebnemu Duchowieństwu wydawnictwo 
a to dlatego, że kazania w Bibliotece Kaznodziejskićej X. Stagraczyńskiego tchną prostotą i 
wzniosłością ducha ewangelicznego, zawierają wiele myśli pobożnych i uwzględniają zarazem 

praktyczne potrzeby słuchacza. Prenumerata półroczna wynosi 2 złr. 60 cnt. w. a. Zgłosić . 
się należy do samego szanownego autora w Wonieściu (Wielkie Księstwo Poznańskie) 
ostatnia poczta: Alt- Boyen. 
Z Konsystorza Biskupiego, 
w Tarnowie dnia 20. Lutego 1880. 


L. 1043. 
Polecenie ksiazek, obrazków, kanonów i t. p. w b. ksiegarni 
Nowoleckiego w Krakowie po zniźonej cenie. 


Nakładem Wydawnictwa Czytelni ludowćj pod redakcyą A. Nowoleckiego w Krakowie, 
wyszła książeczka o 36 stronnicach pod tytułem: Dwanaście żywotów św. i błogosławionych 
niewiast polskich z 12ma pięknie wykonanemi drzeworytami. Cena 16 kr. 

Taż sama książeczka z dodaniem opisu dwóch najdawniejszych kościołów w Warszawie 
na pięknym białym papierze z widokami tychże po 20 kr. Biorącym jednorazowo większą ilość 
tych książeczek t. j. przynajmniej 10 dodaje się do każdych dziesięciu 2 gratis jako rabat. Prócz 
tego Wydawnictwo Czytelni ludowej posiada i inne książeczki własnego wydawnictwa jak 
również i obcych wydawców treści moralnéj, naukowćj i historycznéj stósownych do bibliotek 
szkolnych jak nie mnićj na nagrody pilności (ze stósowną na ten cel oprawą) dla odznaczają- 
céj się w nauce dziatwy, i takowe odstępuje o '/, część niżćj od ceny zwykłćj sklepowej 
tak, Ze biorący za 1 złr. płaci tylko 67 kr. Toż Wydawnictwo posiada daléj wielki wybór o- 
brazków świętych w różnych gatunkach, które na setki sprzedaje (setka od 70 kr. doś złr.), 
lub wykwintniejsze na sztuki (sztuka od 10 kr. do 1 złr.) oraz obrazy większych rozmiarów 
i kanony na ołtarze od 4 do 10 złr. a od tych artykułów t. j. od obrazków i obrazów świę- 
tych jak i od kanonów odstępuję połowę ceny tak Że za 1 złr. płaci się tylko 50 kr. Nadto 
toż wydawnictwo przyjmuje zamówienia na książki do nabożeństwa, króre posiada w znaczniej+ 
szćj liczbie i tak na katolika opr. w skórkę bez złoceń 1 złr., ze złotemi brzegami 1 zr. 
30 kr. Pamiątkę komunii świętej oprawną bez złoceń 21 kr. ze złoceniami 30 kr. Wydawni- 
ctwo Czytelni ludowćj spodziewa się, że Szanowne Duchowieństwo skorzysta z zupefnéj wy- 
sprzedarzy po takich cenach ilicznemi zamówieniami zaszczycić raczy, adresując swoje zamó- 
wienia H. Nowolecka, Bióro strenczeń nauczycieli i nauczycielek w Krakowie, ulica Gołębia 
Niższa, Nro 183., Co się P. T. Wielebnemu Duchowiefistwu do wiadomości podaje. 

Z, Konsystorza Biskupiego, 
w Tarnowie dnia 23. Lutego 1880. 


JOSEPHUS ALOJSIUS, E Consistorio Episcopali, 


Tarnoviae, die 12. Martii 1880. 
Episcopus Tarnoviensis. 


—A———— ————— ———— A— —— ————— 
Tarnoviae 1880. Typis A. Rusinowski, Typographi ad honores Episcopalis, Impensis Consistorii, 


